projecte-aina/catalan_government_crawling huggingface dataset:
Ja es poden sol·licitar els següents ajuts:
Ajuts a la creació de grups operatius de l'Associació Europea per a la Innovació en el marc del PDR 2014-2020 (redacció de projectes)
L'objecte d'aquests ajuts és sufragar les despeses de creació i funcionament de grups operatius de l'Associació Europea per a la Innovació en matèria de productivitat i sostenibilitat agrícoles, per al plantejament i redacció de projectes innovadors.
Ajuts a projectes pilot innovadors en productivitat i sostenibilitat agrícola per part de Grups Operatius
L'objecte d'aquests ajuts és sufragar les despeses de realització de projectes pilot innovadors, duts a terme pels Grups Operatius de l'Associació Europea per a la Innovació en matèria de productivitat i sostenibilitat agrícoles.
El termini de presentació de sol·licituds per a tots dos tràmits és fins el 31 d'octubre de 2019, inclòs.
A partir d'ara les sol·licituds adreçades al Registre Oficial de Maquinària Agrícola (ROMA), només es podran presentar de forma telemàtica.
Per poder fer l'enviament de la documentació caldrà identificar-se amb l' idCAT Mòbil o bé amb un certificat digital de persona física, de persona jurídica o de persona vinculada.
Es manté el canal presencial únicament per a màquines d'ús domèstic (autoconsum), cisternes de purins i equips d'aplicació de productes fitosanitaris.
'L'impacte laboral de la Indústria 4.0 a Catalunya', conclou que la digitalització crearà més llocs de treball dels que destruirà a Catalunya, fins el 2030
La digitalització està comportant canvis en l'activitat econòmica i una acceleració en l'avenç tecnològic que porta a parlar de la quarta revolució industrial.
S'ha desenvolupat una sèrie de tecnologies (big data, ciberseguretat, realitat augmentada, etc.) que permeten la hibridació del món físic i el digital ( cyber physical systems ), un fenomen que ha vingut a anomenar-se Indústria 4.0 i que fa possible la connectivitat entre diferents sistemes així com una nova interacció entre l'home i la màquina.
De l'estudi realitzat per l'Observatori es pot extreure que el risc d'automatització és molt més elevat en els llocs de treball que desenvolupen tasques repetitives, de poca formació i amb salaris baixos.
No obstant això, la digitalització també suposarà la c reació de noves ocupacions de major qualificació, cosa que s'oposa a la idea que la Indústria 4.0 hagi de significar importants pèrdues d'ocupació agregada.
A Catalunya, el 35% dels llocs de treball tenen una alta probabilitat de ser automatitzats en l' horitzó 2030 com a conseqüència de la implantació de la Indústria 4.0, si bé això no vol dir que tots ells seran substituïts per robot.
Per altra banda, l'economia catalana veurà un augment de la seva ocupació degut a la digitalització del +0,7% (+13.300 persones) fins l'any 2030, amb diferències entre els sectors:
Les dues principals recomanacions d'aquest document són:
El 27 d'abril a les 9.15h es presenta aquest estudi, juntament amb altres estudis elaborats per l'Observatori de la Indústria, com "La dona en la indústria a Catalunya", a l'Auditori de la Pedrera
Presentació de l'estudi: 27 d'abril a les 9.15h (Auditori de La Pedrera)
Papers de l'Observatori de la Indústria
Destinada a contribuir d'una manera directa a una part de les despeses estructurals i fixes que tenen les empreses, com a conseqüència de la caiguda de l'activitat.
Avui s'ha publicat la Línia de subvencions per a micro i petites empreses del sector industrial i de serveis a la producció de Catalunya (fins a 49 treballadors) afectades econòmicament per la COVID-19.
Aquest ajut està destinat a contribuir al manteniment dels treballadors/ores de les empreses fins a 31 de desembre de 2020 i per a totes aquelles activitats de determinats CCAE's de l'àmbit industrial, que durant el període de l'1 de març al 30 d'abril de 2020 acreditin una disminució de la seva xifra de negoci superior al 33% respecte del mateix període de l'any anterior.
La subvenció consistirà en una aportació de 1.500 euros per cada treballador/ora que l'empresa beneficiària mantingui amb contracte indefinit entre l'1 de març del 2020 i, almenys el 31 de desembre de 2020.
Aquesta línia d'ajuts s'atorga en règim de concurrència competitiva, per tant, s'atorgaran no per ordre de sol·licitud sinó en funció de determinats criteris.
Es pot demanar a partir de demà i durant un període de 20 dies naturals (del 12 de juny fins a l'1 de juliol de 2020).
Entre el 15 i el 24 de juliol resta obert el termini per presentar sol·licituds per a la 'Subvenció del Programa de mesures actives d'inserció per a persones destinatàries de la renda mínima d'inserció', que es tramita únicament per via electrònica.
Poden presentar sol·licituds les entitats privades amb personalitat jurídica pròpia, sense ànim de lucre i amb àmbit d'actuació a Catalunya, que tinguin experiència en la realització d'accions d'inserció laboral per a col·lectius en risc o situació d'exclusió social; i els destinataris de les accions subvencionades són les persones acollides a la Llei 10/1997, de 3 de juliol, de la renda mínima d'inserció (RMI).
Tindran caràcter preferent les persones destinatàries de l'RMI que reuneixin alguna d'aquestes característiques:
Les persones destinatàries han d'estar inscrites en l'oficina de treball com a demandants d'ocupació no ocupades.
Les persones que participin en el programa han de venir derivades de la Secció d'Administració de la Renda Mínima d'Inserció.
La Cambra de Comerç de Barcelona ha publicat la convocatòria del programa TIC Cámaras 2018, adreçat a pimes, micropimes y autònoms de la demarcació territorial de la Cambra i donades d'alta al cens de l'IAE.
Aquest programa té com a objectiu impulsar la incorporació de les TIC a l'activitat habitual de les pimes com a eines competitives clau de la seva estrategia, així com maximtzar les oportunitats que ofereixen en la millora de la productivitat i la competitivitat
Consulteu la descripció tècnica del Servei Diagnòstic i acompanyament TICCámaras.
El programa TICCámaras també contempla accions de difusió del coneixement, que comporta l'oferta de Tallers, jornades i sessions informatives.
- A través de la Seu electrònica de la Cambra de Comerç de Barcelona ( el termini comença el 12 de juny )
Com puc contractar amb l'administració pública?
Quines són les condicions que ha de complir la meva empresa per fer-ho?
I quina documentació hauré de presentar i com?
Aquests son alguns dels dubtes que podeu tenir com a empresa o empresari si voleu contractar amb l'administració i el seu sector públic.
A Canal Empresa trobareu actualitzat el document: Guia per Contractar amb l'administració.
L'administració, el vostre client, on trobareu recollida tota la informació bàsica del que heu de conèixer per contractar amb l'administració.
La Cambra de Comerç de Barcelona ha publicat la convocatòria del programa InnoCámaras 2018, per la prestació de serveis de recolzament a la innovació, així com per a la concessió d'ajuts econòmics a petites i mitjanes empreses de Catalunya.
Adreçat a pimes i autònoms de la demarcació territorial de la Cambra de Barcelona i donades d'alta al cens de l'IAE.
Aquest programa té com a objectiu aportar solucions innovadores a partir de la combinació d'assessorament i la implantació.
Consulteu la documentació i descripció tècnica del Servei Diagnòstic i acompanyament InnoCámaras.
El programa InnoCámaras també contempla jornades de sensibilització, fòrums, trobades empresarials i amb entitats públiques de RDI i altres accions de promoció de la innovació.
- A través de la Seu electrònica de la Cambra de Comerç de Barcelona ( el termini comença el 9 d'octubre )
El programa de la Generalitat, que està obert als treballadors autònoms i que contempla sessions de formació i d'assessorament expert personalitzat, es desenvolupa en col·laboració amb universitats, col·legis professionals i entitats representatives del sector.
Els treballadors autònoms encara són a temps de sol·licitar la participació en la nova edició del projecte de la Generalitat per a la consolidació de les activitats dels treballadors autònoms.
Aquest programa està íntegrament subvencionat per la Generalitat de Catalunya i es promou amb la col·laboració de diverses universitats, col·legis professionals i les entitats representatives del sector.
Pel que fa al contingut del programa, contempla un itinerari personalitzat d'assessorament i formació.
Concretament, el programa Consolida't ofereix als autònoms que hi participen:
· 6 sessions d'assessorament expert en aspectes clau per a la gestió del negoci.
L'assessorament és personalitzat a les necessitats de cada participant.
· 2 sessions de formació en compte de resultats i tresoreria.
· 9 píndoles formatives en aspectes clau de la gestió empresarial:
· Píndoles en línia de formació en gestió del negoci.
Podeu sol·licitar més informació del programa i fer la inscripció a les accions de suport als treballadors autònoms a través de qualsevol dels telèfons i les adreces de contacte següents:
Les accions d'aquest projecte complementen les que es desenvolupen en el marc de la xarxa Catalunya Emprèn, que és el programa de suport als projectes empresarials de la Generalitat que ofereix suport específic als emprenedors.
En aquest apartat es recullen una sèrie de mesures que afecten al sector comercial així com les tipologies d'establiments que segons cada fase poden obrir i en quines condicions.
Informació sobre les fases de desescalada, activitats i mobilitat permeses
Mesures generals de prevenció i protecció davant el virus:
El Consorci de Comerç, Artesania i Moda ha preparat guies específiques per al comerç, les perruqueries, les botigues de moda, etc..
No hi ha evidència que els aliments siguin una font o una via de transmissió del coronavirus SARS-CoV-2
En el marc de les mesures de contenció de la transmissió de COVID-19, la recomanació per a empreses alimentàries i per a establiments del sectors alimentari oberts al públics és seguir les normes generals de seguretat alimentaria i les normes de prevenció de la malaltia que vagin facilitant les autoritats competents per contenir la propagació del virus.
Així mateix, cal tenir en compte unes recomanacions especifiques.
Les mesures de contenció per evitar la propagació del COVID19 requereixen reforçar els programes de neteja i desinfecció que les empreses tenen instaurats.
Document del Consorci de Comerç, Artesania i Moda de Catalunya
Recomanacions per a empreses i persones treballadores sobre el coronavirus
El Departament de Salut us ofereix els cartells descarregables per imprimir que podeu necessitar per al vostre negoci:
Renteu-vos les mans, mantingueu la distància de seguretat, aforament limitat, esperu el vostre torn, és obligatòri l'ús de mascareta, etc...
Servei del Consorci de Comerç, Artesania i Moda de Catalunya per posar en contacte a ajuntaments o a associacions de comerciants amb empreses de transport de mercaderies per proveir zones amb dificultats de proveïment durant la situació d'alarma per COVID-19
La Cambra de Comerç de Barcelona ha publicat la convocatòria del programa InnoCámaras 2018, adreçat a pimes i autònoms de la demarcació territorial de la Cambra i donades d'alta al cens de l'IAE.
Aquest programa té com a objectiu aportar solucions innovadores a partir de la combinació d'assessorament i ajuts directes a la innovació.
Consulteu la descripció tècnica del Servei Diagnòstic i acompanyament InnoCámaras.
El programa InnoCámaras també contempla jornades de sensibilització, fòrums, trobades empresarials i amb entitats públiques de RDI i altres accions de promoció de la innovació.
- A través de la Seu electrònica de la Cambra de Comerç de Barcelona ( el termini comença el 28 de juny )
L'Ajuntament de Tarragona, a través de Tarragona Impulsa, obre una nova línia d'ajuts per a empreses que s'hagin creat des de l'1 de gener de 2018 i tinguin el seu centre de treball a la ciutat de Tarragona.
Els ajuts poden ser de 2.000, 2.500 o 3.000€ en funció de la puntuació obtinguda per cada sol·licitud i la quantia de les despeses justificades.
Les sol·licituds es poden presentar fins al 9 de novembre per via telemàtica.
S'ha obert una nova convocatòria d' Ajuts en forma de garantia per al finançament de les empreses d'economia social.
Són ajuts per a inversions en immobilitzat material o immaterial, capitalització, circulant i bestretes per a contractes amb el sector públic.
El termini per a la presentació dels formularis de sol·licitud és del 6 de novembre de 2018 fins el 31 de desembre de 2019.
S'ha obert el termini per a sol·licitar aquests ajuts.
Subvencions destinades al foment de la integració laboral de persones amb discapacitat d'especials dificultats, contractades en centres especials de treball, així com persones amb discapacitats físiques o sensorials amb graus iguals o superiors al 33% i inferiors al 65%, que no hagin obtingut subvenció pel programa 2 de l'Ordre TSF/91/2017, de 15 de maig.
Subvencions destinades al suport professional a treballadors i treballadores amb discapacitat intel·lectual, malaltia mental, paràlisi cerebral i/o discapacitat física o sensorial superior al 65% en centres especials de treball, que tinguin aprovat el programa 1 regulat a l'Ordre TSF/91/2017, de 15 de maig.
El termini per presentar la sol·licitud és del 15 al 30 d'octubre de 2019.
L'objectiu d'aquestes subvencions és el suport a les persones emprenedores a través d'actuacions que impulsin la capacitat de creació d'empreses, fomentin l'esperit emprenedor i generin nous llocs de treball; desenvolupar un entorn favorable per facilitar la creació d'empreses; integrar i alinear actors, serveis i recursos a disposició de les persones emprenedores i desenvolupar la Xarxa Emprèn com a xarxa publicoprivada de suport a persones emprenedores a Catalunya.
El termini per sol·licitar les subvencions és fins al 17/01/2020.
El dia 3 d'abril ha sortit publicada al DOGC, la convocatòria dels ajuts als autònoms que s'han vist afectats per la declaració de l'estat d'alarma per la pandèmia del Covid-19.
Els requisits bàsics per sol·licitar l'ajut són:
Difonem les novetats rellevants des de les novetats de Canal Empresa i el perfil de twitter de.
Us recomanem que abans d'emplenar el formulari reviseu les preguntes freqüents on podreu trobar la resposta a la majoria dels dubtes que es puguin plantejar.
Podeu trobar tota la informació dels ajuts a les empreses i els autònoms que ofereixen les diferents administracions a canalempresa.gencat.cat/mesuresempresesiautonoms
El termini és del 6 d'abril al 5 de maig de 2020
La sortida de l'empresa de l'emprenedor que la va crear no implica necessàriament la desaparició del projecte empresarial i la pèrdua de tot l'esforç personal i econòmic que hi ha invertit al llarg dels anys.
D'una banda, podeu traspassar o vendre el negoci.
Aquesta possibilitat garanteix al venedor la recuperació de la inversió.
Mentre que el comprador aconsegueix una empresa rendible i en ple funcionament.
En aquest apartat també us mostrem els tràmits necessaris i una guia per a realitzar amb èxit el canvi de titularitat, així com els contactes als quals es poden adreçar les empreses amb dificultats per garantir la seva continuïtat per motius no econòmics.
La venda i la transmissió són dues de les accions que us permeten recuperar la inversió econòmica i l'esforç que heu abocat en la vostra empresa.
Per la seva banda, el comprador adquireix un negoci rendible i en ple funcionament, alhora que garanteix els llocs de treball.
Informeu-vos de com podeu assegurar la continuïtat de les empreses que estan en risc de desaparició, especialment si és per motius diferents als econòmics, i dels ajuts a l'acompanyament disponibles en el procés de transmissió.
La successió és un fet excepcional que els empresaris familiars han d'abordar tard o d'hora i que cal ser entesa com una oportunitat per a reforçar l'empresa.
En aquest apartat us oferim una guia per a l'elaboració i la implementació d'un pla de successió familiar.
Identifiqueu les oportunitats de negoci i els àmbits d'excel·lència, rendibilitat i diferenciació de la vostra empresa i obtingueu el màxim benefici de les seves potencialitats a través de la informació i l'assessorament directe ofert per ACCIÓ.
Paral·lelament, podeu augmentar la vostra competitivitat a través d'instruments que us permetran l'associació amb altres empreses amb les que compartiu interessos, o que us facilitaran la comparació dels vostres productes i processos amb els dels líders del mercat.
Eines, cercadors i metodologies al servei de les empreses per a identificar les oportunitats de negoci, les seves potencialitats i millorar la seva competitivitat i la relacions amb els clients, com el programa de creixement i diversificació de mercats.
Podeu augmentar la vostra competitivitat i ampliar les vostres expectatives de creixement unint-vos a empreses del vostre sector amb les que compartiu reptes i interessos estratègics.
Conegueu aquest procés de millora de la competitivitat que consisteix a comparar els vostres productes, serveis o processos de treball amb els de les empreses amb les millors pràctiques en l'àmbit corresponent.
Les empreses que hi participen compten amb un tutor amb experiència en la creació d'empreses que els facilitarà l'accés a tots els recursos necessaris per accelerar el seu creixement.
Les empreses que volen invertir en el nostre país poden acollir-se a algun dels programes d'orientació i suport endegats per l'Administració.
N'hi ha que van dirigits específicament a organitzacions estrangeres, mentre que altres són oberts a totes les empreses disposades a invertir a Catalunya.
Paral·lelament, les empreses es poden beneficiar dels diversos incentius econòmics a la inversió existents.
La xarxa internacional d'ACCIÓ identifica les potencials empreses inversores i realitza accions promocionals de Catalunya com a pol d'atracció d'inversions.
Per donar resposta a les necessitats de les empreses que volen establir-se o expandir-se a Catalunya, ACCIÓ ha creat el projecte Invest in Catalonia, que compta amb serveis especialitzats de localització empresarial i d'una línia d'incentius a la inversió.
ACCIÓ us ofereix assistència durant totes les etapes de la inversió.
Des de la creació de contactes, fins l'assessorament especialitzat en matèria d'incentius a la inversió i la localització empresarial.
Descobriu tots els ajuts per a la vostra empresa.
Consulteu la llista dels que estan oberts i de les properes obertures per no deixar escapar cap oportunitat.
Orienteu la cerca de finançament, descobriu la millor fórmula per a la vostra empresa.
ACCIÓ analitza, selecciona i ofereix les millors propostes d'emplaçament per al vostre projecte d'inversió empresarial.
També fa l'acompanyament als emplaçaments seleccionats i la intermediació amb els propietaris dels espais.
Una de les tasques que han de tenir present les empreses, sobretot les que ofereixen nous productes al mercat, és la protecció de les seves marques i dels seus dissenys originals.
Aquesta protecció està garantida a través dels registres de la propietat creats a aquest efecte.
En aquest apartat també trobareu les respostes a un seguit de preguntes freqüents sobre marques i patents.
Pel que fa al nom comercial, us oferim consells perquè escolliu un nom comercial que ofereixi una imatge adequada del vostre negoci davant els clients i possibles socis.
Conegueu els passos que heu de seguir per a registrar i protegir les vostres invencions, marques, noms comercials, dissenys industrials i tot allò relacionat amb la propietat intel·lectual.
L'elecció d'un bon nom comercial és una decisió important, per això us donem algunes claus que us permetran trobar un nom comercial adequat a la vostra empresa.
El pla d'empresa és l'eina clau a partir de la qual podeu decidir si el vostre projecte és prou sòlid, o si necessita que us replantegeu alguns dels seus aspectes.
El pla d'empresa també us permet analitzar la futura situació de l'empresa davant el mercat real i els seus competidors, així com determinar el model de direcció i organització adequats per a assolir els objectius fixats.
Per a poder elaborar un pla d'empresa complet compteu amb l'ajuda d'una aplicació gratuïta creada per la Xarxa Emprèn.
En aquest primer estadi del vostre projecte també heu de tenir en compte i valorar aspectes com els plans economicofinancer i de màrqueting, així com la fiscalitat, els costos laborals i la possibilitat d'iniciar un negoci a partir d'una franquícia.
El pla d'empresa és l'eina que us ajudarà a analitzar la futura situació de l'empresa en el mercat real, i a decidir si el vostre projecte empresarial és prou sòlid, o si bé n'heu de reconduir algun aspecte comercial, productiu, d'organització o financer.
L'anàlisi economicofinancera us permet comprovar la viabilitat econòmica del vostre projecte i preveure possibles problemes amb antelació.
Inicia us ofereix un model a partir del qual podeu crear la vostra pròpia anàlisi, en el marc del pla d'empresa.
Identificant potencials oportunitats de mercat pels vostres productes i serveis podreu orientar les vostres iniciatives d'una forma més eficient.
En aquest sentit, el Recomanador d'oportunitats de negoci internacionals us ofereix oportunitats concretes arreu del món en funció del sector, la mida i l'experiència exportadora de la vostra empresa
Totes les empreses haurien d'elaborar el seu propi pla de màrqueting, una guia fonamental per al creixement i consolidació dels productes i serveis, perquè marca el camí del projecte empresarial i ajuda a prevenir possibles errors i imprevistos.
La creació d'una empresa implica l'assumpció d'obligacions fiscals per la seva posada en marxa, així com per la seva activitat diària.
En aquest apartat trobareu tota la informació referida als impostos que afecten les empreses.
La franquícia és una bona fórmula per iniciar una activitat empresarial sense assumir molts riscos.
Tot i això, abans de decidir-vos a obrir una franquícia heu de tenir en compte els seus avantatges i inconvenients, en comparació a l? obertura de la vostra pròpia empresa.
Des de les assegurances i revisions mèdiques, passant per les provisions per malaltia i acomiadament, així com els ajuts a la contractació, heu de tenir en compte les possibles despeses i ingressos en l'àmbit de personal, que us ajudaran a calcular el moment més oportú per a la incorporació de nous treballadors.
El finançament és fonamental per poder convertir una bona idea en un projecte empresarial viable i d'èxit.
Podeu obtenir el capital per tirar endavant la vostra empresa a través dels mecanismes financers clàssics, com els préstecs i els crèdits.
També podeu beneficiar-vos d'ajuts i subvencions que complementin el finançament inicial, així com de diversos incentius fiscals que permetran millorar els resultats de la vostra organització.
D'altra banda, la capitalització de l'atur és un mecanisme recent per a transformar la prestació per desocupació a la qual teniu dret en el capital inicial de la vostra empresa.
Informació completa de totes les possibles vies de finançament per al vostre projecte, elaborada pel programa Inicia per la creació d'empreses.
La guia està dividida en quatre parts: finançament, ajuts i subvencions, concursos i premis, i incentius fiscals.
En aquest apartat trobareu alguns consells pràctics orientats a afrontar la negociació
Aquestes orientacions poden augmentar les
possibilitats d? obtenir el finançament que el vostre projecte empresarial necessita.
Els beneficiaris de l'atur que tinguin la intenció d'iniciar una nova activitat com a treballadors autònoms, o que vulguin constituir o incorporar-se a una cooperativa, poden sol·licitar l'abonament de l'import de la prestació en un pagament únic o en pagaments mensuals.